stanford-oval/wikipedia huggingface dataset:
מרסל ברטל
אליפויות והישגים

הישגים בארגון ההיאבקות European Wrestling Promotion – EWP
אליפות הזוגות של EWP (פעם אחת)  - עם דה מאק
הישגים בארגון ההיאבקות Great Bear Promotions
אליפות גראנד Great Bear (פעם אחת)
הישגים בארגון ההיאבקות German Stampede Wrestling – GSW
אליפות הזוגות של GSW (פעם אחת)  - עם דה מאק
הישגים בארגון ההיאבקות Nordic Championship Wrestling – NFC
אליפות הלוחם הראשון של NFC (פעם אחת)
אליפות NCW הבין יבשתית במשקל קל (פעם אחת)
טורניר הלוחם הראשון של NFC‏ (2010)
הישגים בארגון ההיאבקות Pro Wrestling Fighters – PWF
אליפות צפון אירופה של PWF (פעם אחת)
הישגים במגזין ההיאבקות Pro Wrestling Illustrated – PWI
PWI דירג אותו במקום ה-240 מתוך 500 המתאבקים הטובים ביותר לשנת 2020
הישגים בארגון ההיאבקות Westside Xtreme Wrestling – wXw
אליפות העולם המאוחדת של wXw (פעם אחת)
אליפות הזוגות של wXw (פעמיים)  - עם דה מאק
גביע ארבע המדינות (2015)
הישגים בארגון ההיאבקות World Wrestling Entertainment – WWE
אליפות הזוגות של NXT (פעמיים)  - עם פביאן אייכנר
Express.js

Express.js היא ספריית קוד פתוח מבוססת MVC, שנוצרה עבור Node.js‏. Express נוצרה תחת רישיון MIT, והיא מתוחזקת על ידי הקהילה.
Express נחשבת לחלק ממקבץ התוכנות MEAN, כחלק מצד השרת.
דוגמה

להלן דוגמת קוד של שרת http המאזין בפורט 3000, ובתגובה לבקשה דוגמת "http://localhost:3000/john" מדפיס לקונסולה את הבקשה, ומדפיס לדפדפן "hello john":
const express = require("express");
const app = express();
const port = process.env.PORT || 3000;
app.use((req,res,next) => {
    console.log(req.url)
    next()
})
app.get("/",(req,res) =>{
    res.send(`hello ${req.url}`)
})
app.listen(port, () => {
    console.log(`app started and listening on port ${port}`)
});
ראו גם

Node.js
באנר

ממדים סטנדרטיים של באנרים בדפי אינטרנט
באנר אנכי
דוגמה לבאנר אופקי
ערך זה עוסק במודעה בדף אינטרנט. אם התכוונתם למשמעות אחרת, ראו .
מוֹדָעָת באנר (באנגלית: Web banner, או banner ad, בעברית: מוֹדָעָת פרסום באינטרנט) היא מודעה בדף באתר אינטרנט, בעיקר מודעות מילוליות או לחלופין ויזואליות-גרפיות; המשמשות לפרסום, ומטרתן פעמים רבות למשוך גולשים מהדף שבו מופיע הבאנר בלחיצה על הקישור שמעביר אותם ישירות לאתר החיצוני של המפרסם.
מודעות באנר מורכבות בדרך כלל מקובצי תמונה או סרטוני פרסומת, וכן מאמצעי מולטימדיה המפעילים טכנולוגיות כמו Java, Microsoft Silverlight, אדובי פלאש ו-shockwave. מודעות המשתמשות באמצעים אלו, כוללות  בדרך כלל גם אנימציה, קול, ווידאו, שנועדו למשוך את תשומת לב הגולשים בצורה אפקטיבית יותר למודעה.
התשלום עבור באנר מתבצע בדרך כלל במודל CPM, כלומר, המפרסם משלם למפעילי האתר שבו מופיע הבאנר, על פי כמות החשיפות שהבאנר קיבל. מודלים נוספים לתשלום הם ה-CPC, על פיו המפרסם משלם בהתאם לכמות האנשים שהקליקו על הבאנר, ומודל המקובל פחות, ה-CPL, שלפיו משלם המפרסם לאתר שבו מופיע הבאנר, רק אם הפרסום הניב עסקה.
יש המותחים ביקורת על האופן בו הבאנרים מפריעים לחוויית הגלישה, וחושפים את הגולשים לתוכן פרסומי ללא הסכמה מראש. עוד קובלים המבקרים על בזבוז רוחב הפס שנגרם מפרסום מודעות הבאנר. ישנן תוכנות המאפשרות מניעה של חלק מהיישומים המופעלים על ידי הבאנרים, ומרבית הדפדפנים הקיימים כיום בשוק, מספקים אפליקציות כאלה כחלק מובנה בדפדפן.
השם באנר נגזר מהעובדה שמודעות אלו בדרך כלל מופיעות ברצועות צרות הדומות בצורתן לפס (Banner באנגלית).
ראו גם

שיווק באינטרנט
פרסום באינטרנט
פופ אפ
עיוורון כרזות
ליווא (ערבית)

ליווא (בערבית: لواء) הוא מונח בערבית שמשמעו "דגל" או "באנר", ואשר התפתח למספר שימושים במדינות דוברות ערבית.
דגל, דגל ימי, נס מלכותי או באנר במובן הרחב.
דרגת חלוקה מנהלית (מחוז).
יחידה צבאית, כיום שווה ערך לחטיבה.
דרגת קצונה של מפקד על מספר יחידות ליווא, כיום שווה ערך למייג'ור גנרל או אלוף.
באימפריה העות'מאנית, בהתייחס לחלוקה המנהלית, המונח המקביל היה סנג'ק (שמשמעותו זהה) אשר תיאר לצד המונח ליווא מחוזות מדרגה שנייה (מתחת לוילאייט).
ראו גם

מייג'ור גנרל
סנג'ק (האימפריה העות'מאנית)
נוריץ' (ניו יורק)

| --- | --- |

 מדינה:  ארצות הברית ארצות הברית
 מדינה:  ניו יורק (מדינה) ניו יורק
 מחוז:  שננגו
 תאריך ייסוד:  1793
 שטח:  5.502164 קמ"ר
 גובה:  309 מטרים
 אוכלוסייה:  ‏
  ‑ בעיר:  7,051 (1 באפריל 2020)
  ‑ צפיפות:  1,181 נפש לקמ"ר (2010)
 קואורדינטות:  42°31′55″N 75°31′18″W﻿ / ﻿42.531944444444°N 75.521666666667°W﻿ / 42.531944444444; -75.521666666667 
 אזור זמן:  UTC -5
 http://www.norwichnewyork.net/
  מפת מיקום  מפה מפורטת   (למפת ארצות הברית מוגדלת) וושינגטון לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה נוריץ'(למפת ארצות הברית רגילה) וושינגטון לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה נוריץ'(למפת ניו יורק רגילה) אולבני ניו יורק באפלו רוצ'סטר יונקרס סירקיוז יוטיקה ורמונט מסצ'וסטס קונטיקט האוק. האטל. פנסילבניה אירי ימת אונטריו קנדהנוריץ'(למפת ניו יורק מוגדלת) אולבני ניו יורק באפלו רוצ'סטר יונקרס סירקיוז יוטיקה ורמונט מסצ'וסטס קונטיקט האוק. האטל. פנסילבניה אירי ימת אונטריו קנדהנוריץ'    מיקום נוריץ' במחוז שנאנגו ובמדינת ניו יורק tabBackground:;tabBorder:#aaa;defaultTab:0;
 
נוריץ' (באנגלית: Norwich) היא בירת מחוז שנאנגו במדינת ניו יורק שבארצות הברית. היא נמצאת בהצטלבות מספר כבישים בין עירוניים ומסילות ברזל על גדת נהר שנאנגו.
העיר נוריץ' מוקפת בעיירה באותו השם. היא נקראת על שם העיר נוריץ' שבאנגליה.
היסטוריה

העיירה הוקמה בשנת 1793. מאז הקמתה הוקמו בסביבתה מספר עיירות נוספות שנגסו משטחה. ב-1816 תושבי המרכז של העיירה איגדו את עצמם בנפרד ככפר. ב-1914 התאגד היישוב מחדש כעיר. כך נוצרה העיר נוריץ' במרכזה של עיירה באותו השם.
העיר הייתה מרכז תעשייתי במאה ה-19. שנים רבות פעל בה מפעל לייצור תרופות, שבסוף נרכש על ידי "פרוקטר אנד גמבל". בנוסף לכך בעיר פעל מפעל לייצור פטישים, שהיה יצרן פטישים מרכזי בארצות הברית. בית חולים העירוני מהווה כיום את המעסיק העיקרי של היישוב.
בעיר פועל קמפוס של אוניברסיטת המדינה של ניו יורק.
בעיר פועל תיאטרון, שהוקם בשנת 1922 וכולל 522 מקומות ישיבה, ונערכים בה מספר פסטיבלים. בשנת 1997 נפתח מוזיאון מכוניות שכולל 160 פריטים. האוסף כולל בעיקר מכוניות מתוצרת "פרנקלין" אך גם מספר מכוניות נדירות נוספות דוגמת מכונית מייצור או-ווי-גו היחידה ששרדה עד היום.
דמוגרפיה

בשנת 2020 מנתה אוכלוסייתה 7,051 תושבים. על פי מפקד האוכלוסין האמריקני של 2010 אוכלוסיית העיר באותה העת מנתה 7,355 תושבים, 3,131 משקי בית, ו-1,671 משפחות. צפיפות האוכלוסייה באותה העת הייתה 1,181 אנשים לקילומטר מרובע. 96.48% מהתושבים הם לבנים, 1.39% אפרו-אמריקאים, 0.7% אסייתים, 0.27% אינדיאנים.
יעקב סער

| --- | --- |

סער, 2011
 לידה:  1951 (בן 73 בערך) ברה"מ 
 מקום לימודים:  הטכניון – מכון טכנולוגי לישראל 
 
יעקב (יענקל'ה) סער (נולד ב-1951) הוא כימאי וסופר ישראלי.
ביוגרפיה

נולד בברית המועצות ומשפחתו עלתה לישראל כאשר היה בן חמש. הוא גדל בחיפה ולמד בתיכון חוגים, והיה חניך תנועת השומר הצעיר. את שרותו הצבאי עשה בחטיבת גולני ובחיל המודיעין.
סער הוא בוגר הטכניון בכימיה. את התואר השלישי שלו סיים ב-1983. הוא פרסם כשלושים מאמרים מדעיים וטכניים. אחרי השתלמות פוסטדוקטורט בארצות הברית התגורר ביישוב עומר ועבד ככימאי בחברות בנגב. בשנים 1994-2006 היה בעלים של חברה בתחום ההיי טק. בשנת 2007 החל לכתוב ולהוציא לאור מדריכי טיולים. בשנת 2013 הקים את חברת הבדלה מחקר שעוסקת בתחום רפואי.
כתיבתו

בשנת 2005 ראה אור הרומן הראשון שלו, "הבת הרביעית שלי". הרומן נכתב למגירה, וללא כוונה למכירה בחנויות.
בעקבות בתו הצעירה שהלכה את שביל ישראל ב-2004 אחרי שירותה הצבאי, יצא סער למסע הראשון שלו על שביל ישראל, וב-2005 הלך אותו לראשונה ברצף. בתום המסע התמסר לכתיבה של מדריכי טיולים. ספר הטיולים הראשון שפרסם, "Israel National Trail", נכתב באנגלית ונועד למטיילים מחו"ל בשביל ישראל. הספר שכתב בעברית על שביל ישראל קיבל את הכינוי "המדריך האדום" והפך למדריך הידוע ביותר בעברית על השביל. סער כתב על שבילים ארוכים בארץ, בהם שביל הגולן, שביל ירושלים, שביל הבשורה ("שביל ישו"), שביל עמק המעיינות, שביל סובב באר שבע, שביל רמת מנשה, המסע מים לים ואחרים.
סער כותב את ספריו יחד עם ד"ר יגיל הנקין מדריך במכללה לפיקוד ומטה ועם דני גספר ממכון אבשלום. ספריו של סער רואים אור בהוצאת אשכול.
ספריו

הבת הרביעית שלי - דאנאקוד 800-32011
שביל ישראל - דאנאקוד 357-1648
מדריך שבילים ארוכים בישראל - דאנאקוד 357-1543
Israel National Trail  - ISBN 978-965-42059-1-7
Jesusweg und Jerusalem - ISBN 978-370-79138-1-1
Jesus Trail and the Golan trail - ISBN 978-965-42057-5-7
מנחם בן זרח

| --- | --- |
 לידה:  1310 ה'ע"ה בערך אסטיה, ספרד 
 פטירה:  1385 (בגיל 75 בערך) ה'קמ"ה טולדו, ספרד 
 כינוי:  "צדה לדרך"
 מדינה:  Kingdom of Navarre (1512–1841) 
 תקופת הפעילות:  ?–1385 
 רבותיו:  יהושע אבן שועיב, יהודה בן הרא"ש 
 
רבי מנחם בן אהרן בן זרח היה רב מתקופת הראשונים שפעל בספרד במאה ה-14, מחבר הספר צידה לדרך.
חייו

אביו אהרן היה ממגורשי צרפת, בגירוש היהודים בשנת ה'ס"ו (1306). אביו התיישב באיסטלא שבמחוז נווארה שבספרד (שהייתה אז למשך כחמישים שנה תחת שלטון מלך צרפת), שם נולדו לו חמישה ילדים, בהם בנו מנחם, שנולד בסביבות שנת ה'ע' (1310). בפרעות שנערכו ביהודים עם מות מלך צרפת בשנת ה'פ"ח (1328) נרצחה כל המשפחה, מלבד רבי מנחם ששרד פצוע ומוטל בין המתים עד שבא פרש מיודעי בית אביו והוציאו מבין המתים והביאו אל ביתו, והעלה ארוכה למכתו. בגיל 16 נשא לאישה את בת הרב בנימין עביץ שהיה מרביץ תורה.
כשנתרפא, הלך ללמוד בעיר טוליטולה (כיום טולדו) אצל רבי יהושע אבן שועיב ורבי יהודה בן הרא"ש, ובעיר אלקלעה אצל רבי יוסף אבן אלעיש. כשנפטר רבו זה בשנת ה'ק"י (1370) נתמנה לכהן כרב ומלמד תורה בקהילתו אשר באלקלעה.
בשנת ה'קכ"ט (1369) האחים אנריקה ופדרו בני אלפונסו נלחמו ביניהם בקסטיליה. במהלך המלחמה שדדו פורעים את כל רכושו והוא נותר כמעט בחוסר כל עד שבא השר דון שמואל אברבנאל לעזרתו, ובקשריו העמידו לכהן כרב וראש הישיבה בעיר טולדו. כפי שעולה מהקדמתו לספר קיצורי ההלכות שלו צידה לדרך, הוא חיבר את הספר כאות הכרת הטוב לאברבנאל, משום שהיה עסוק הרבה בענייני המלוכה ולא היה לו פנאי לעסוק בתלמוד ובספרי פוסקי ההלכה.
את מכתביו היה חותם בשם "מנחם הצרפתי".
נפטר בשנת ה'קל"ד, ומנוחתו בעיר טולדו שבספרד. על מצבתו בעיר טוליטולה נחרת "מנחם בן זרח תמ"ך (תהא מנוחתו כבוד) בן הקדוש רבי אהרן...יעמד אל קץ ימין עם כל כתוב לחיים בספר"
ספרו

כתב ספר בשם צידה לדרך וקרא את שמו בארמית "זוודין דאורחא" וחילק את הספר לחמישה חלקים. החלק הראשון עוסק בענייני תפילות וברכות, ומקביל לחלק הראשון בטור אורח חיים, החלק השני עוסק בהלכות איסור והיתר, ומקביל לטור יורה דעה, החלק השלישי עוסק בהלכות נשים, ומקביל לטור אבן העזר, החלק הרביעי העוסק בדיני שבתות וימים טובים והחלק החמישי העוסק בדיני תעניות, מקבילים שניהם לחלקים השני והשלישי בטור אורח חיים. את ספרו הוא מסיים במאמר על ביאת המשיח.
בהקדמתו מביא את השתלשלות ההלכה מחתימת המשנה ועד ימיו, ותוקף את גדולי דורו הפילוסופיים על זלזולם בהלכה.
הספר יצא לאור לראשונה בפרארה בשנת שי"ד. החיד"א מביא מסורת שהספר נכתב עבור רבי שמואל אברבנאל שהיה שר בחצר המלך ועקב טרדותיו לא היה לו זמן רב ללמוד.
בספרו כתב גם קיצור לספר תורת חובות הלבבות במטרה שיקראו כל אחד מהשערים בספר באחד מעשרת ימי תשובה.
הערות שוליים

↑  רבי מנחם בן זרח בהקדמת ספרו צידה לדרך
↑  בהקדמתו שם
↑  כך כתב בספר יוחסין, וכן כתוב בשער ספרו, אולם על קברו נכתב שנפטר בחודש אב שנת ה'קמ"ה (1385)
↑  בהגהות מנחם ציון (המודפס בשם הגדולים) בערכו
↑  F. Cantera; J.M. Millas (1956). Las Inscriptiones Hebraicas de Espana. Madrid. pp. 118, 162.
↑  חיד"א, שם הגדולים, מערכת ספרים, ערך צדה לדרך
↑  ראו כאן בהקדמת הספר
| --- | --- |
בקרת זהויות :  NLI: 987007306722305171  BnF: cb16621761t (data)  GND: 121059286  ISNI: 0000 0000 7695 3028  LCCN: n95086345  SUDOC: 244228906  VIAF: 73106814   WorldCat (עם VIAF): 73106814
יחסים פתוחים (אלבום)

יחסים פתוחים הוא אלבומה השני של להקת הרוק "מוניקה סקס", שיצא בשנת 2001, כשהלהקה התאחדה 6 שנים לאחר הוצאת האלבום הראשון. השירים באלבום ברובם שקטים ומלודיים יותר מאשר בתקליט הראשון, ומביניהם זכו להצלחה "איש קש" ששר הסולן יהלי סובול ו"גשם חזק" ששר המתופף שחר אבן צור.
באלבום השתתפו חברי ההרכב המקורי: הסולן יהלי סובול שכתב, שר, ניגן בגיטרה והלחין את מרבית השירים, הגיטריסט-בסיסט פיטר רוט והמתופף שחר אבן צור. בסיבוב ההופעות שליווה את האלבום צורף כבסיסט אלדד גואטה.
בשנת 2016 האלבום זכה במעמד "אלבום זהב" על מכירת 15,000 עותקים.
רשימת השירים ומשתפי האלבום

| מס' | שם | משך |
| --- | --- | --- |
| 1. | כביש מהיר  | 04:53 |
| 2. | איש קש  | 03:55 |
| 3. | מילי  | 03:59 |
| 4. | מוצ"ש בקניון  | 03:46 |
| 5. | הסרט נמשך  | 04:24 |
| 6. | הפוך בשמש  | 04:15 |
| 7. | מסך זהב  | 03:39 |
| 8. | מצעד  | 03:13 |
| 9. | גשם חזק  | 03:46 |
| 10. | מלכת היופי  | 04:25 |
| 11. | זאב  | 03:43 |
| 12. | יחסים פתוחים  | 05:05 |
מוניקה סקס:
גיטרות, שירה:יהלי סובול
גיטרה, גיטרה בס,קולות:פיטר רוט
תופים, קולות, שירה:שחר אבן צור
מיוחד:
פנדר רודס,חצוצרה ב"הפוך בשמש" וב"יחסים פתוחים",קלידים נוספים ב"יחסים פתוחים",פסנתר ב"איש קש":אלדד גואטה
הערות שוליים

↑  וואלה! תרבות‏, צפו: מוניקה סקס חוגגת קבלת אלבום זהב על "יחסים פתוחים" עם ביצוע ל"כביש מהיר", באתר וואלה, 13 במאי 2016
ערך זה הוא קצרמרבנושא אלבומים. אתם מוזמנים לתרום לוויקיפדיה ו.
מערבון (כתב עת)

| --- | --- |
 סוגה:  קולנוע 
 תאריכי הופעה:  2006–הווה (כ־18 שנים) 
 שפה:  עברית 
 מדינה:  ישראל 
 
מערבון הוא כתב עת ישראלי לקולנוע שיוצא לאור מאז שנת 2006 בעריכת יהושע סימון. מגיליונו השישי, הוא מופץ כעיתון עצמאי, לאחר שקודם לכן חולק כשהוא בתוך כתב העת מעין לשירה. מערבון מודפס ב-4,000 עותקים.
תכנים

מערבון מכיל ביקורות על סרטים ישראלים וזרים (למשל, אור, "קרוב לבית", עג'מי, "פארק העונשים" של פיטר ווטקינס, סדרת סרטי אסקימו לימון), מאמרי רוחב (קולנוע גאה בישראל, השפעת כתוביות התרגום על הקולנוע), הצצה לקולנוע בינלאומי (כתבת שער על הבמאי הסיני ג'יה זאנג קה, ריאיון מתורגם עם הבמאי רוברטו רוסליני, טלנובלות פוליטיות בדרום אמריקה), ראיונות (למשל עם במאי הסרט וסרמיל), תקצירי סרטים של יוצרי קולנוע ותמונות מתוך תהליך ההפקה. בגיליון השני של מערבון חשף דני רוזנברג מאמר שכתב בצעירותו עמוס גוטמן לעיתון התיכון על "סטיריקון" של פליני והוא מסביר את הקשר בין המאמר ליצירתו של גוטמן, ובגיליון השלישי, מתי שמואלוף כותב על הסטריאוטיפים בביקור התזמורת. הגיליון נפתח במדור "ראיתי ש" שכולל סקירות קצרות של סרטים מהארץ ומהעולם שיצאו לאחרונה.
עם יציאת הגיליון החמישי של מערבון, ארבעת הגליונות הראשונים הועלו לקריאה חופשית באינטרנט.
הכותבים

רוב המשתתפים במערבון הם קולנוענים צעירים בעצמם וכתב העת ניכר בקו האקטיביסטי שלו בכל הקשור ליצירה קולנועית, ומכיל כתבות ומניפסטים כמו: מאמר פולמוסי בגנות השפעת קרנות הקולנוע על הסרטים הישראליים, סקירה של החיים הסטודנטיאלים בבית הספר לקולנוע סם שפיגל, מאמר תמיכה באיגוד התחקירניות, תרגום מפורטוגזית של "מניפסט הקולנוע של הרעב", ומאמר של ימין מסיקה נגד הפקות מקור. כתב העת פרסם מאמרים מתורגמים של הוגים מרכזיים כמו סלבוי ז'יז'ק (על ואלס עם באשיר) ופרדריק ג'יימסון. כיום, בהקדמה לגיליון הראשון מצהירים חברי המערכת "העיתון רואה אור במסורת הכתיבה המנסה לא פחות מאשר לשנות ולשפר את הקולנוע". בין הכותבים במערבון: דני רוזנברג, תום שובל, ד"ר צבי טל, בני בן-דוד, נועם יורן, ליאת סימון, אדם אבולעפיה, ארי ליבסקר, שמוליק דובדבני, אסי דיין, יוסף סידר ורועי רוזן.
רקע

בישראל פועלים לצד מערבון שני כתבי עת נוספים העוסקים בקולנוע – סינמטק היוצא על ידי סינמטק תל אביב, ומחברות דרום של מכללת ספיר. בעבר פעל בארץ בתפוצה רחבה עולם הקולנוע. כיום, מערבון הוא כתב העת היחיד בישראל לקולנוע שיוצא עצמאית ולא כחלק מגוף ציבורי. כתב העת נתמך על ידי איגודי הבמאים והתסריטאים, וקשור למאבקים שלהם, וכן על ידי קרנות קולנוע שונות בנוסף למפרסמים.
לחיות עם בנים

| --- | --- |
 סוגה:  קומדיית מצבים לבני נוער
 יוצרים:  מייקל פורייס 
 שחקנים:  טורי ובסטר  מדיסון פטיס  נתן מקלאוד  מייקל מרפי  סשה קלמנטס  ג'ייק גוטמן  סנדי ג'וובין פוונס
 ארץ מקור:  קנדה 
 שפות:  אנגלית 
 מספר עונות:  2 
 מספר פרקים:  41 
 הפקה
 מפיק:  מייקל פורייס 
 חברת הפקה:  Nelvana 
 מוזיקה:  Craig McConnell 
 אורך פרק:  בערך 22 דקות
 שידור
 רשת שידור:  ערוץ ניקלודיון
 רשת שידור בישראל:  ערוץ הילדים
 תקופת שידור מקורית:  2011–2012
 קישורים חיצוניים
 דף התוכנית ב-IMDb
 
לחיות עם בנים (באנגלית: Life with Boys) היא קומדיית מצבים קנדית על הילדה היחידה בבית מלא בנים.
בישראל הסדרה שודרה בערוץ הילדים
עלילה

טס היא תלמידה מתבגרת בת 14, שמתקשה להתמודד עם כל אחיה - סאם, אחיה התאום, גייב, אחיה הגדול, וספנסר, אחיה הצעיר. לעזרתה מגיעה חברתה, אלי. אך גם איתה היא רבה לפעמים. רוב הפעמים, כשטס באה לשאול את אביה משהו תמיד הוא מדבר עם אחיה על כמה שהיא טובה .
דמויות > דמויות ראשיות

טס פוסטר (טורי ובסטר) - ילדה מתבגרת בת 14 שקשה לה להסתדר כשבביתה מסתובבים רק בנים: שלושת אחיה ואבא שלה, היא הבת היחידה בבית כי אמה מתה. חברתה הטובה אלי תמיד מעודדת אותה במצבים שהיא משתגעת. טס פוסטר מופיעה בנבחרת ההיאבקות לכמה ימים. תלמידה טובה. "מתליט". טס פוסטר מנסה להתמודד עם כל האנשים שמסביבה שבדרך כלל מעצבנים אותה.
אלי ברוקס (מדיסון פטיס) - ילדה מתבגרת. החברה של טס. היא מאוד מקובלת במיוחד מכך שהיא מעודדת. סם האח התאום של טס מאוהב בה.
גייב פוסטר (נתן מקלאוד) - הילד הגדול במשפחה. נחשב למאוד "מקובל".
סם פוסטר (מייקל מרפי) - האח התאום של טס שמאוהב באלי. חנון. תמיד כן.
ספנסר פוסטר (ג'ייק גוטמן) - הוא הכי צעיר במשפחת פוסטר: הוא בן 8. מכל המשפחה הוא הכי מעדיף את אחיו גייב ותמיד שומע בעצתו.
ג'ק דייוויד פוסטר (סנדי ג'וובין פוונס) - האבא במשפחת פוסטר.
דמויות > דמויות משניות

בובי פראלי - מתאבק. היה חבר של אלי ואז אלי, טס, ובוב הלכו לסרט ביחד ובוב התאהב בטס וזרק את אלי בשביל טס. בסוף הוא וטס נהיו חברים ובכך שהוא שיקר לטס היא נפרדה ממנו ומתי שהיא אמרה שהיא יכולה לסלוח לו על כך ששיקר הוא כבר התחיל עם מישהי.
קיילי - אויבת של טס. היא מקובלת והיא גם מעודדת. היא מסתדרת טוב יחד עם אלי.
הלן- סבתא של טס מצד אימה. פמיניסטית. מנסה ללמד את הבנים להיות ג'נטלמנים ואת טס להיות גבירה. תמיד לטובתה של טס.
המורה - רוצה לקדם את טס וסם ולנצח בתחרות ה"מתלטים" שבין בתי הספר.
קלואי - חברתן של טס ושל זואי.
אם אין נסיך לי

| --- | --- |

כרזת הסרט
 בימוי:  חואן קרלוס
 הופק בידי:  מילי בובי בראון
 תסריט:  דן מאזאו
 עריכה:  ג'ון גילברט
 שחקנים ראשיים:  מילי בובי בראון  ריי ווינסטון  ניק רובינסון  שוהרה אע'דאשלו  אנג'לה באסט  רובין רייט
 מוזיקה:  דייוויד פלמינג
 צילום:  לארי פונג
 מדינה:  ארצות הברית ארצות הברית
 חברת הפקה:  PMCA Productions  Roth/Kirschenbaum Films
 חברה מפיצה:  נטפליקס
 הקרנת בכורה:  8 במרץ 2024 
 משך הקרנה:  110 דק' 
 שפת הסרט:  אנגלית
 סוגה:  פנטזיה אפלה
 תקציב:  בין 60 ל-70 מיליון דולר
 אתר רשמי
 דף הסרט ב־IMDb
 
אם אין נסיך לי (שם הסרט באנגלית: Damsel - עלמה) הוא סרט פנטזיה אפלה אמריקאי שיצא לאור ב-8 במרץ 2024 לשירות הזרמת המדיה נטפליקס. הסרט בוים על ידי חואן קרלוס פרסנדילו ונכתב על ידי דן מאזאו. בסרט מככבים מילי בובי בראון, ריי וינסטון, ניק רובינסון, שוהרה אע'דאשלו, אנג'לה באסט ורובין רייט.
עלילה

נישואיה של אשת אצולה צעירה (מילי בובי בראון) עם נסיך נאה (ניק רובינסון) הופכים למאבק הישרדות, לאחר שמשפחתו מתכוונת להקריב אותה לדרקונית יורקת אש כדי להחזיר חוב עתיק.
הסרט מתחיל במתקפה כושלת שאותה מוביל המלך הראשון של אוריה על דרקונית השוכנת בממלכתו. כל אנשי המלך נהרגים, ומותירים את המלך נתון לחסדי הדרקונית.
מאות שנים מאוחר יותר, אלודי, בתו המתבגרת של לורד בייפורד, ראש בית אצולה בארץ צפונית וענייה, מקבלת הצעה מהמלכה איזבל מממלכה מרוחקת: אוריה להינשא לבנה, הנסיך הנרי. על פי דרישתו של אביה שחשובה לו התמורה הכספית שיקבל מממלכת אוריה לעזרה לאנשיו העניים, אלודי מסכימה לנישואים. עם הגעתם לאוריה שמתגלה כממלכה דרומית עשירה, אלודי והנרי בתחילה אינם מעוניינים זה בזה, אך מתחילים להתחבר כאשר הם חולקים ביניהם את הרצון לטייל. אמה החורגת של אלודי, ליידי בייפורד, חושדת במניעיה של המלכה איזבל, מה שמוביל אותה להמליץ לאלודי לסיים את האירוסין.
לאחר החתונה, אלודי והנרי לוקחים חלק בטקס עתיק בהרים, כביכול כדי לחגוג את האיחוד ביניהם. איזבל מתארת בטקס את ההסכם בין המלך הראשון לדרקונית, שבו היה עליו להקריב את שלוש בנותיו כדי להבטיח שלום בין עמו לדרקונית. לאחר טקס שבו כפות הידיים שלהם נחתכות ומוחזקות יחד, הנרי נושא את אלודי על פני הגשר הצר מעל המאורה של הדרקונית, ואז לפי דרישת המלכה, זורק אותה לתהום.
לאחר התאוששותה מהנפילה, אלודי מבינה שהיא הקורבן האמיתי. היא בורחת מהדרקונית לאחר שהיא שורפת את רגלה, ומגלה מערה מוארת מלאה בתולעי משי זוהרות, אותן היא אוספת כמקור אור. במהלך שנתה של אלודי, התולעים מרפאות את הכוויה ברגלה. אלודי מגיעה לחדר במערה בו חרוטים שמות קורבנות העבר ומצוירת מפה. אלודי עוקבת אחר המפה עד למבוי סתום בירידה אנכית גבוהה על צלע ההר. היא מגלה שרידים של גורי דרקונים מתים, ומבינה כי הקורבנות המלכותיים נובעים מעסקה שעשה מלך אוריה עם הדרקונית כשנתפש על ידי הדרקונית לאחר שהמשלחת בראשותו הרגה את בנותיה של הדרקונית.
משלחת הצלה בראשות לורד בייפורד מגיעה. הדרקונית הורגת את כולם, כולל את לורד בייפורד, אבל הסחת הדעת מאפשרת לאלודי לברוח מההר. היא לוקחת את אחד מסוסי מפלגת ההצלה ומתחבאת מתחת לסלע כשהדרקונית שורפת את האזור שמסביב במהלך המרדף אחריה.
כשהיא מבינה מהשריפה שהקרבתה של אלודי נכשלה, איזבל פונה לחטוף את אחותה הצעירה של אלודי, פלוריה, כמחליפה. לאחר שאלודי שומעת זאת מליידי בייפורד המיואשת, היא חוזרת להר כדי להציל את פלוריה, שאותה הדרקונית השאירה בחיים כפיתיון.
אלודי יוצרת הסחה כדי להגיע לפלוריה. תוך שהיא מנחה את אחותה להתחבא, היא מתעמתת עם הדרקונית ומנסה לשכנע אותה ששניהם רומו על ידי אנשי הממלכה: על ידי שילוב החתכים בידיהם בטקס, הדם של הכלות ושל בני המלוכה התערבב, וגרם לדרקונית לחשוב על הכלות התמימות כבנות המלוכה בהן נשבעה לנקום. הדרקונית מסרבת להאמין לאלודי ותוקפת אותה, אבל אלודי מטעה אותה תוך שהאש אותה הוא ירקה מפיה מוחזרת אליה ושורפת את פניה וגופה. כשהדרקונית נתונה לחסדיה, אלודי מחליטה לעצור את מעגל הדמים, היא משכנעת את הדרקונית באמת ומרפאה אותה ואת עצמה בעזרת התולעים הזוהרות.
לאחר מכן, אלודי מגיעה לארמון תוך כדי טקס החתונה של כלה נוספת שמיועדת להקרבה וחושפת את הבגידה של משפחת המלוכה. אלודי מייעצת לכלה החדשה ולמשפחתה לברוח, והדרקונית שהפך לשותפה שורפת את הארמון עם כל בני ואצילי הממלכה בתוכו. ימים לאחר מכן, אלודי, פלוריה וליידי בייפורד מפליגות חזרה לביתן, בספינה עמוסה באספקה ומלוות בדרקונית.
שחקנים

מילי בובי בראון בתור הנסיכה אלודי
ריי וינסטון בתור לורד בייפורד
אנג'לה באסט בתור ליידי בייפורד, אמה החורגת של אלודי
ברוק קרטר בתור פלוריה, אחותה הצעירה של אלודי
רובין רייט בתור המלכה איזבל
ניק רובינסון בתור הנסיך הנרי
שוהרה אע'דאשלו כקולו של הדרקון
הפקה

הסרט הוכרז במרץ 2020, עם חואן קרלוס פרסנדילו כבמאי, ג'ו רוט וג'ף קירשנבאום כמפיקים, ודן מאזאו על התסריט. בנובמבר 2020, מילי בובי בראון לוהקה לתפקיד הנסיכה אלודי, וגם קיבלה את התפקיד של ההפקה בפועל של הסרט, עם תקציב צפוי של 60–70 מיליון דולר שהוגדרו לסרט.
צילומי הסרט החלו בפברואר 2022 ונמשכו עד 1 ביולי 2022 בטומאר, עיר במחוז סנטרה שבפורטוגל. באפריל 2022, אנג'לה באסט הצטרפה לצוות השחקנים, בנוסף לשחקנים ניק רובינסון, רובין רייט, ריי וינסטון, ברוק קרטר ושוהרה אע'דאשלו.
הפצה

הסרט היה אמור להיות לצאת לאור על ידי נטפליקס ב-13 באוקטובר 2023, אך היציאה נדחתה עקב שביתת התסריטאים ב-2023. לסרט הוכרז תאריך יציאה חדש, ב-8 במרץ 2024.ֿ
הערות שוליים

↑  Fisher, Jacob (22 במרץ 2020). "Juan Carlos Fresnadillo Confirmed To Direct 'Damsel' For Netflix (EXCLUSIVE)". DiscussingFilm. נבדק ב-12 בפברואר 2022. {{cite web}}:  (עזרה)
↑  D'Alessandro, Anthony (11 בנובמבר 2020). "Millie Bobby Brown To Star In & Executive Produce Netflix Fantasy Movie 'Damsel'". Deadline Hollywood. נבדק ב-12 בפברואר 2022. {{cite web}}:  (עזרה)
↑  Sneider, Jeff (11 בנובמבר 2020). "Millie Bobby Brown to Fight a Dragon in Netflix Fantasy Film 'Damsel'". Collider. נבדק ב-12 בפברואר 2022. {{cite web}}:  (עזרה)
↑  Daniels, Nia (2 בדצמבר 2021). "EXCLUSIVE: Netflix to film fantasy feature Damsel at new London studio". The Knowledge Online. נבדק ב-14 בפברואר 2022. {{cite web}}:  (עזרה)
↑  D'Alessandro, Anthony (7 באפריל 2022). "Angela Bassett Joins Netflix's Millie Bobby Brown Fantasy Feature 'Damsel'". Deadline Hollywood. נבדק ב-13 באפריל 2022. {{cite web}}:  (עזרה)
↑  D'Alessandro, Anthony (12 באפריל 2022). "'Damsel': Robin Wright, Ray Winstone, Nick Robinson, Brooke Carter & Shohreh Aghdashloo Join Netflix Millie Bobby Brown Fantasy Pic". Deadline Hollywood. נבדק ב-13 באפריל 2022. {{cite web}}:  (עזרה)
↑  Pulliam-Moore, Charles (2023-01-18). "Netflix's 2023 movie lineup is looking kind of lean". The Verge. נבדק ב-2023-01-18.
↑  Marshall, Carrie (2023-08-01). "Netflix delays the release of six movies amid the writers' and actors' strike". TechRadar. נבדק ב-2023-08-01.
↑  "Keep your eye on Millie Bobby Brown. Damsel premieres March 8". נבדק ב-12 בדצמבר 2023. {{cite web}}:  (עזרה)
דיוקנה של גברת

ערך זה עוסק בספר. אם התכוונתם לסרט שנעשה על פיו, ראו .
| --- | --- |

 מידע כללי
 מאת:  הנרי ג'יימס
 שפת המקור:  אנגלית
 סוגה:  רומן 
 מקום התרחשות:  לונדון 
 הוצאה
 הוצאה:  הוצאת מקמילן 
 מקום הוצאה:  ארצות הברית 
 תאריך הוצאה:  1881
 מספר עמודים:  492
 הוצאה בעברית
 הוצאה:  מוסד ביאליק
 תאריך:  1978
 תרגום:  אסתר כספי
 סדרה
 ספר קודם:  Washington Square 
 הספר הבא:  The Bostonians 
 קישורים חיצוניים
 הספרייה הלאומית:  001879289, 001879290
 
דיוקנה של גברת (The Portrait of a Lady) הוא ספרו של הנרי ג'יימס משנת 1881, יצירת מופת של סופר אמריקאי במוצאו ואנגלי מבחירתו. כיליד ארצות הברית שפנה עורף לארצו, לא חדל להתעניין בהוויי החיים שם, וכמי שאימץ לו את אנגליה למקום מושבו ואהב אותה בלב ובנפש, לא נרתע מלמתוח ביקורת חריפה על מנהגי החיים בה.
מן השניות הזאת שבחייו, בין אמריקה לאירופה היבשתית, הפיק ג'יימס אחדים מן הרומנים המעולים שלו, ואחד הטובים שבהם הוא "דיוקנה של גברת", שהגיבורה שלו היא אמריקאית צעירה המתגלגלת לאנגליה וממנה אל אירופה, קובעת בה את משכנה ומנסה לעצב את חייה בהתאם לקרקע גידולה מחד ולדרישות חייה החדשים מאידך.